b'\n_START_ARTICLE_\nLucy\n_START_PARAGRAPH_\nLucy (AL 288-1) je 3,18 milijonov let staro okostje \xc5\xbeenskega \xc4\x8dlove\xc4\x8dnjaka vrste Australopithecus afarensis. 24. novembra 1974 sta ga na\xc5\xa1la ameri\xc5\xa1ki paleoantropolog Donald Carl Johanson in Tom Gray pri Hadarju v Afarskem trikotniku v Etiopiji. Imenovala sta jo \xc2\xbbLucy\xc2\xab\xc2\xa0po znani pesmi Beatlov\xc2\xa0\xc2\xbbLucy in the Sky with Diamonds\xc2\xab, ki jo je med praznovanjem odkritja zve\xc4\x8der predvajal radio. Ohranjenega je 40\xc2\xa0% okostnjaka. Visoka je bila okoli 107 cm, kar je malo za njeno vrsto, in te\xc5\xbeka okoli 28 kg. Lucy je bila prvi fosil \xc4\x8dlove\xc4\x8dnjaka, ki je resni\xc4\x8dno pritegnil javnost. Hranijo jo v Narodnem muzeju v Adis Abebi. Namesto izvirnega okostnjaka je razstavljen mav\xc4\x8dni dvojnik.'